Υπαγωγή στην ασφάλιση του Ειδικού Τομέα Επικουρικής Ασφάλισης Μισθωτών που λειτουργεί στο ΙΚΑ (ΙΚΑ -ΕΤΕΑΜ) του τακτικού προσωπικού του Δικηγορικού Συλλόγου Καλαμάτας. Οι τακτικοί υπάλληλοι του Δικηγορικού Συλλόγου Καλαμάτας, υπάγονται υποχρεωτικά στην ασφάλιση του Ειδικού Τομέα Επικουρικής Ασφάλισης Μισθωτών, που λειτουργεί στο ΙΚΑ (ΙΚΑ-ΕΤΕΑΜ) Ασφαλιστικές εισφορές που έχουν καταβληθεί στον Τομέα Επικουρικής Ασφάλισης Μισθωτών (ΙΚΑ-ΤΕΑΜ) για την επικουρική κάλυψη του ανωτέρω προσωπικού από 12 Ιουλίου 1985 μέχρι της ισχύος του παρόντος μεταφέρονται στον Ειδικό Τομέα Επικουρικής Ασφάλισης Μισθωτών του ΙΚΑ (ΙΚΑ-ΕΤΕΑΜ) και ο χρόνος ασφάλισης στο ΙΚΑ-ΤΕΑΜ, μετά την ημερομηνία αυτή, λογίζεται ως χρόνος πραγματικής ασφάλισης στο ΙΚΑ-ΕΤΕΑΜ. Η ισχύς του παρόντος αρχίζει από την 1 η μεθεπομένου της δημοσίευσης του μηνός. Στον Υπουργό Υγείας, Πρόνοιας και Κοινωνικών Ασφαλίσεων, αναθέτουμε τη δημοσίευση και εκτέλεση του παρόντος διατάγματος.